**ЗАКОН**

**О МЕТРОЛОГИЈИ У РЕПУБЛИЦИ СРПСКОЈ**

**ГЛАВА I**

**ОСНОВНЕ ОДРЕДБЕ**

Предмет Закона

Члан 1.

Овим законом уређује се систем законске метрологије у Републици Српској, употреба мјерних јединица, еталона и референтних материјала, стављање на тржиште и употреба мјерила, оцјењивање усаглашености мјерила са прописаним захтјевима, именовање тијела за оцјењивање усаглашености мјерила, верификација мјерила, овлашћивање тијела за верификацију мјерила, претпаковани производи, међународна сарадња, важење страних знакова и докумената, надзор, као и друга питања од значаја за метрологију.

Циљ Закона

Члан 2.

Циљ овог закона је да обезбиједи:

1) употребу мјерних јединица усклађених са Међународним системом јединица,

2) употребу тачних мјерила усаглашених са међународно утврђеним захтјевима,

3) јединствено мјерење у Републици Српској и успостављање повјерења у резултате мјерења спроведених ради заштите потрошача, живота и здравља људи и животиња, заштите животне средине, опште безбједности и заштите природних ресурса,

4) сљедивост републичких еталона до међународних еталона или националних еталона других држава,

5) слободну трговину и да спријечи непотребне препреке у трговини,

6) подршку и развој одговарајуће метролошке инфраструктуре која обезбјеђује сљедивост мјерних резултата,

7) усмјеравање и финансирање метролошких истраживачких и развојних активности,

8) брзо, тачно и лако разумљиво саопштавање и преношење информација о метролошким питањима.

Примјена

Члан 3.

Овај закон примјењује се на мјерила која се употребљавају у сљедећим областима и поступцима:

1) заштите здравља и живота људи и животиња,

2) заштите животне средине и природних ресурса,

3) опште безбједности,

4) контроле и безбједности саобраћаја,

5) промета роба и услуга и заштите потрошача,

6) провјере претпакованих производа и боца као мјерних посуда,

7) поступака пред правосудним и управним органима.

Доступност резултата мјерења

Члан 4.

Резултати мјерења која се на захтјев или за потребе републичких органа врше у јавном интересу, нарочито у области заштите здравља и опште безбједности, као и заштите животне средине, доступни су правним и физичким лицима у складу са овим законом и посебним прописима којима се уређује област у којој се врши мјерење.

Значење појмова

Члан 5.

(1) Поједини појмови употријебљени у овом закону имају сљедеће значење:

1) законска метрологија је дио метрологије који се односи на мјерења, мјерне јединице, мјерила и мјерне методе које спроводе мјеродавна тијела ради остваривања безбједности и тачности мјерења, а која проистиче из прописа,

2) мјерило је уређај који је самостално или у склопу са другим уређајима намијењен за мјерење,

3) комунално мјерило је свако мјерило које се користи у сврху продаје електричне енергије, испоруке гаса и пружања услуга снабдијевања водом и топлотном енергијом, у складу са прописима којима се уређују ове области,

4) еталон je мjeрa, мjeрилo или мjeрни систeм намијењен одређивању, похрањивању и репродукцији неке мјерне јединице рaди прeнoшeњa њeнe вриjeднoсти нa другa мjeрилa и који служи кao рeфeрeнтнa вриjeднoст,

5) рaдни eтaлoн je eтaлoн кaлибрисaн пoмoћу eтaлoнa вишeг нивoa,

6) референтни материјал је материјал довољно хомоген и стабилан у односу на одређена својства, који је установљен да одговара предвиђеној употреби у мјерењу или испитивању називних својстава,

7) цeртификовани рeфeрeнтни мaтeриjaл je рeфeрeнтни мaтeриjaл зa кojи пoстojи цeртификaт, чиja je jeднa или вишe вриjeднoсти oсoбина цeртификована уз пoмoћ прoцeдурe кojoм сe успoстaвљa сљeдивост прeмa тaчнoj рeaлизaциjи jeдиницe у кojoj су вриjeднoсти oсoбинe изрaжeнe и зa кojу je свaкa цeртификована вриjeднoст прaћeнa нeсигурнoшћу при нaвeдeнoм нивoу пoвjeрeњa, те се може користити кao рaдни eтaлoн,

8) кaлибрaциja (еталонирање) je скуп пoступaкa кojимa сe у oдрeђeним услoвимa успoстaвљa oднoс измeђу вриjeднoсти вeличинa кoje пoкaзуje нeкo мjeрилo или вриjeднoсти кojу прeдстaвљa нeки рeфeрeнтни мaтeриjaл и oдгoвaрajућих вриjeднoсти oствaрeних eтaлoнoм,

9) сљeдивoст je oсoбинa дa сe рeзултaт нeкoг мjeрeњa мoжe дoвeсти у вeзу сa међународним еталоном прeкo нeпрeкинутoг лaнцa упoрeђивaњa,

10) документ о усаглашености је цертификат или други документ којим се потврђује усаглашеност мјерила са прописаним захтјевима,

11) привредни субјект је свако правно лице или предузетник,

12) поправка мјерила је скуп технолошких поступака којима се мјерило или његови склопови, подсклопови и саставни дијелови, укључујући механичка оштећења и софтвер, доводе из нефункционалног стања у исправно стање тако да могу обављати захтијевану техничку функцију,

13) преправка мјерила је активност којом се мијењају неке техничке или метролошке карактеристике којима се угрожава усаглашеност мјерила са прописаним захтјевима, након чега се обавезно спроводи дјелимично или поновно испитивање типа мјерила, односно оцјењивање усаглашености мјерила.

(2) Граматички изрази употријебљени у овом закону за означавања мушког или женског рода подразумијевају оба пола.

**ГЛАВА II**

**МЈЕРНЕ ЈЕДИНИЦЕ, МЈЕРИЛА И ЕТАЛОНИ**

Мјерне јединице

Члан 6.

(1) У Републици Српској обавезно се употребљавају сљедеће мјерне јединице:

1) јединице Међународног система јединица (Systemе International d′Units, SI),

2) јединице које нису обухваћене Међународним системом јединица, а које се могу користити у складу са овим законом.

(2) Влада Републике Српске (у даљем тексту: Влада) доноси уредбу којом се прописују мјерне јединице из става 1. овог члана, њихове називе, ознаке, као и начин њихове употребе.

Мјерила законске метрологије

Члан 7.

(1) Мјерила законске метрологије су мјерила која се примјењују у областима из члана 3. овог закона.

(2) Мјерила законске метрологије обавезно подлијежу верификацији и метролошком надзору.

(3) Директор Републичког завода за стандардизацију и метрологију (у даљем тексту: Завод), уз сагласност министра надлежног за послове метрологије (у даљем тексту: министар), доноси правилник којим се прописују врсте мјерила законске метрологије за која је обавезна верификација, као и периоде њихове верификације.

Еталони и референтни материјали

Члан 8.

(1) За верификацију мјерила употребљавају се калибрисани еталони, односно цертификовани референтни материјали.

(2) Калибрацију еталона, односно цертификовање референтних материјала за потребе верификације мјерила могу обављати:

1) Завод,

2) акредитоване калибрационе лабораторије,

3) државни метролошки институти држава потписница одговарајућег споразума о међународном признавању државних еталона, калибрација и цертификата о мјерењима.

Републички еталони

Члан 9.

(1) Републички еталон је еталон који је рјешењем о проглашењу признат као основ за додјељивање вриједности величине другим еталонима исте величине и помоћу кога се најтачније остварује одређена SI јединица у Републици Српској.

(2) Директор Завода доноси рјешење из става 1. овог члана.

(3) Завод развија, остварује, проглашава, чува, одржава и усавршава републичке еталоне и обезбјеђује њихову сљедивост до међународног нивоа.

(4) Републички еталони обавезно су сљедиви до одговарајуће референце, односно међународних еталона или државних еталона других држава са одговарајућим метролошким карактеристикама.

Носиоци републичких еталона

Члан 10.

(1) Директор Завода може рјешење из члана 9. став 1. овог закона донијети и за еталон који се чува, одржава и чије се метролошке карактеристике унапређују од стране другог републичког органа управе, односно другог правног лица.

(2) Директор Завода рјешењем из става 1. овог члана именује за носиоца републичког еталона одређене SI јединице други орган републичке управе, односно друго правно лице.

(3) Орган републичке управе, односно друго правно лице именује се за носиоца републичког еталона ако испуњава прописане услове, а нарочито у погледу:

1) стручне оспособљености запослених и других ангажованих лица,

2) просторија и опреме за рад,

3) обезбјеђења сљедивости до међународног еталона или државних еталона других држава,

4) система менаџмента квалитетом.

(4) Носилац републичког еталона обавезан је да:

1) остварује, чува и одржава проглашени републички еталон,

2) осигурава дисеминацију вриједности мјерне јединице према нижим нивоима за дату област мјерења.

(5) Директор Завода, уз сагласност министра, доноси правилник којим се прописују начин утврђивања испуњености услова за признавање републичких еталона из члана 9. овог закона, услови и начин за именовање носиоца републичког еталона, као и друга питања од значаја за употребу републичких еталона.

**ГЛАВА III**

**СУБЈЕКТИ ЗАКОНСКЕ МЕТРОЛОГИЈЕ И ЊИХОВЕ НАДЛЕЖНОСТИ**

Субјекти законске метрологије

Члан 11.

Субјекти законске метрологије су Завод са сједиштем у Бањој Луци, министарство надлежно за послове метрологије (у даљем тексту: Министарство), именована и овлашћена тијела, образоване лабораторије и други субјекти, који у оквиру своје надлежности подстичу развој метролошког система.

Завод

Члан 12.

Завод обавља сљедеће послове:

1) припрема и доноси прописе из области законске метрологије,

2) врши верификацију мјерила,

3) учествује у одржавању и употреби еталона и референтних материјала,

4) осигурава сљедивост еталона и референтних материјала,

5) сарађује са државним и међународним метролошким институцијама,

6) предлаже чланове из Републике Српске за учешће у раду међународних метролошких институција, односно тијела, уз претходну сагласност Владе,

7) именује тијела за оцјењивање усаглашености мјерила,

8) овлашћује тијела за верификацију мјерила,

9) оснива лабораторије,

10) врши испитивање типа мјерила,

11) формира стручна радна тијела из подручја метрологије,

12) обавља послове издавачко-публицистичке дјелатности из подручја метрологије,

13) пружа стручне информације и услуге заинтересованим субјектима из подручја метрологије,

14) одлучује у управним поступцима из области метрологије,

15) врши метролошки надзор,

16) води регистар именованих и овлашћених тијела, те образованих лабораторија,

17) води евиденцију верификованих мјерила,

18) води регистар еталона који се користе на подручју Републике Српске,

19) стара се о систему законских мјерних јединица у Републици Српској,

20) води регистар рјешења о одобрењу типа мјерила и цертификата о усаглашености мјерила,

21) обавља и друге послове из подручја метрологије.

Министарство

Члан 13.

Министарство, у сарадњи са Заводом, припрема стратешка документа, одговарајуће прописе и обавља друге послове из области метрологије.

**ГЛАВА IV**

**ОЦЈЕЊИВАЊЕ УСАГЛАШЕНОСТИ И ИМЕНОВАНА ТИЈЕЛА**

Стављање мјерила на тржиште

Члан 14.

(1) Прије стављања мјерила на тржиште, односно употребу, привредни субјекти дужни су да:

1) спроведу поступак оцјене усаглашености, односно прибаве документ о усаглашености мјерила са прописаним захтјевима,

2) означе мјерила у складу са прописима,

3) обезбиједе да мјерила прате документи о усаглашености и друга прописана документација.

(2) За мјерила из става 1. овог члана директор Завода, уз сагласност министра, доноси правилнике којима се утврђују захтјеви, поступци оцјењивања усаглашености, документи о усаглашености, означавање и друга документација.

Оцјењивање усаглашености мјерила

Члан 15.

(1) Оцјењивање усаглашености мјерила је више поступака којима се утврђује (оцјењује) да ли је мјерило усаглашено са свим захтјевима који се примјењују на тај тип мјерила, а уређују се посебним прописима из члана 14. став 2. овог закона.

(2) Оцјењивање усаглашености мјерила у Републици Српској врше Завод и именована тијела.

(3) Поступак оцјењивања усаглашености покреће се на захтјев произвођача, његовог заступника или увозника.

(4) Цертификати издати од пријављених тијела у Европској унији или именованих тијела која су акредитована и именована за оцјену усаглашености мјерила или државних метролошких институција могу се признати у Републици Српској.

Испитивање типа мјерила у Републици Српској

Члан 16.

(1) Испитивање типа мјерила је један од поступака оцјењивања усаглашености, којим се испитује да ли је тип мјерила који је предмет одобрења усаглашен са прописаним метролошким и техничким захтјевима, као и да ли тај тип мјерила одговара за употребу у прописаној области на такав начин да се очекује да даје поуздане резултате мјерења у одређеном периоду.

(2) Привредни субјект подноси Заводу захтјев за оцјењивање усаглашености.

(3) Завод спроводи поступак оцјењивања усаглашености испитивањем типа мјерила.

(4) Ако мјерило испуњава прописане техничке и метролошке захтјеве, Завод издаје рјешење о одобрењу типа мјерила, које важи десет година.

(5) Рјешење из става 4. овог члана може се продужити за више узастопних периода по десет година.

(6) Мјерило се може периодично и ванредно верификовати и након истека одобрења типа мјерила, ако испуњава метролошке захтјеве.

(7) Завод издаје рјешење којим се одбија захтјев за одобрење типа мјерила ако се након спроведеног поступка испитивања типа мјерила утврди да тип мјерила није усаглашен са захтјевима који се примјењују на тај тип мјерила, а уређују се посебним прописима из члана 14. став 2. овог закона.

(8) На поступак испитивања типа мјерила примјењују се одредбе закона којим се уређује општи управни поступак.

(9) Ако се послије издавања рјешења о одобрењу типа мјерила утврди да мјерило не испуњава прописане захтјеве, Завод доноси рјешење о укидању одобрења типа мјерила.

(10) Акти из ст. 4, 5, 7. и 9. овог члана су коначни и против њих се може покренути управни спор.

(11) Рјешења из ст. 4. и 7. овог члана објављују се на интернет страници Завода.

(12) Директор Завода, уз сагласност министра, доноси правилник којим се прописују поступак и начин испитивања типа мјерила.

(13) Документа о одобрењу типа мјерила издата од државних метролошких институција могу се признати у Републици Српској.

Услови за именовање

Члан 17.

(1) Именовано тијело је правно лице које је у складу са овим законом именовано за обављање послова оцјењивања усаглашености мјерила.

(2) Тијело за оцјењивање усаглашености мјерила обавезно је да испуњава услове:

1) стручне оспособљености запослених и других ангажованих лица,

2) просторија и опреме за рад,

3) независности и непристрасности у односу на лица повезана са мјерилом које је предмет оцјењивања усаглашености,

4) повјерљивости, односно чувања пословне тајне,

5) поступања по приговорима на рад и донесене одлуке,

6) осигурања од одговорности за штету,

7) да има сједиште или пословну јединицу у Републици Српској.

(3) Услови из става 2. т. 1) до 6) овог члана потврђују се актом о акредитацији, који се прибавља у поступку акредитације код међународно признатог акредитационог тијела.

(4) Прије почетка обављања послова оцјењивања усаглашености мјерила ван сједишта, правно лице обавезно је да прибави акт о акредитацији и за пословну јединицу у којој ће се обављати ови послови.

Рјешење о именовању

Члан 18.

(1) Тијело из члана 17. овог закона обавезно је да прије почетка обављања послова оцјењивања усаглашености мјерила прибави рјешење о именовању.

(2) Тијело за оцјењивање усаглашености мјерила подноси Заводу захтјев за именовање, уз који прилаже потребну документацију према пропису којим се уређује поступак именовања.

(3) Директор Завода доноси рјешење о именовању, ако тијело за оцјењивање усаглашености испуњава услове из члана 17. став 2. овог закона.

(4) Рјешење из става 3. овог члана издаје се на период од три године, коначно је и против њега се може покренути управни спор.

(5) Именовано тијело подноси захтјев за обнављање важења рјешења из става 3. овог члана најкасније три мјесеца прије истека периода на који је рјешење издато.

(6) На питања која овим законом нису посебно уређена, а односе се на поступак доношења рјешења о именовању, обнављању именовања, односно укидању именовања, примјењују се одредбе закона којим се уређује општи управни поступак.

(7) Именовано тијело може обављати послове оцјењивања усаглашености искључиво за мјерила која су обухваћена рјешењем о именовању.

(8) Трошкове поступка именовања тијела за оцјењивање усаглашености сноси подносилац захтјева у складу са прописом којим се уређују таксе и накнаде и остали трошкови поступка.

(9) Директор Завода, уз сагласност министра, доноси правилник којим се прописују поступак и начин утврђивања испуњености услова за именовање, вођење регистра именованих тијела за оцјењивање усаглашености мјерила и пријављивање именованих тијела за оцјењивање усаглашености мјерила.

Укидање рјешења о именовању

Члан 19.

(1) Ако Завод, приликом надзора, утврди да именовано тијело више не испуњава прописане услове и не извршава своје обавезе, налаже отклањање утврђених неправилности и недостатака у остављеном року.

(2) Ако именовано тијело, у року из става 1. овог члана, не отклони утврђене неправилности, директор Завода доноси рјешење којим се укида рјешење о именовању.

(3) Рјешење из става 2. овог члана је коначно и против њега се може покренути управни спор.

(4) Ако директор Завода укине рјешење о именовању, именовано тијело брише се из регистра именованих тијела.

(5) Именовано тијело којем је укинуто рјешење о именовању не може поднијети нови захтјев за именовање у року од двије године од дана правоснажности рјешења о укидању рјешења.

(6) Рјешење о именовању престаје да важи по сили закона у сљедећим случајевима:

1) престанком важења акта о акредитацији или

2) утврђивањем престанка рада и брисањем именованог тијела из евиденције органа код којег је регистровано,

3) истеком рока на који је именовање издато, ако се то именовање не обнови.

**ГЛАВА V**

**ВЕРИФИКАЦИЈА МЈЕРИЛА И ЖИГОВИ**

Верификација мјерила

Члан 20.

(1) Вeрификaциja мjeрилa или рeфeрeнтних мaтeриjaлa je више пoступaкa кojимa сe утврђуje (оцјењује) дa ли мjeрилo или рeфeрeнтни мaтeриjaл испуњaвa прoписaнe метролошке зaхтjeвe и обухвата преглед, жигосање или издавање цертификата о верификацији мјерила.

(2) Преглед мјерила је више поступака, који обавезно чине: идентификација мјерила, преглед техничке документације, визуелни преглед мјерила, испитивање метролошких карактеристика и сачињавање записника о прегледу.

(3) Жигoсaњe je скуп пoступaкa кojи сe спрoвoдe при стaвљaњу вeрификaциoнoг жигa нa прoписaн нaчин и на прoписaнo мjeстo нa мjeрилу.

(4) Верификација мјерила може бити прва, периодична и ванредна.

(5) Рoк вeрификaциje je прoписaни период измeђу узaстoпних вeрификaциja мjeрилa ради обезбјеђивaњa тачности мjeрилa.

(6) Верификацију мјерила врши Завод или овлашћено тијело након спроведеног поступка прегледа мјерила, чиме се потврђује да је мјерило у складу са одобреним типом мјерила, односно да испуњава прописане метролошке захтјеве.

(7) Завод или овлашћено тијело дужно је да, на захтјев власника, односно корисника мјерила, изда цертификат о верификацији мјерила и у случају када је то мјерило жигосано.

(8) Уколико Завод или овлашћено тијело утврди да одређено мјерило није у складу са одобреним типом мјерила, односно да не испуњава прописане метролошке захтјеве, доноси рјешење којим одбија верификацију мјерила.

(9) Рјешење из става 8. овог члана је коначно и против њега се може покренути управни спор.

(10) На питања која овим законом нису посебно уређена, а односе се на поступак верификације мјерила, примјењују се одредбе закона којим се уређује општи управни поступак.

(11) Директор Завода, уз сагласност министра, доноси правилник којим се прописују услови и начин верификације мјерила, као и начин и рокови чувања потребне документације у вези са поступком верификације мјерила.

Прва верификација мјерила

Члан 21.

(1) Првој верификацији подлијежу нова мјерила за која је претходно спроведен поступак испитивања и издато одобрење типа, ако је прописана обавеза издавања тог одобрења.

(2) Прва верификација обавља се прије стављања мјерила на тржиште или у употребу.

(3) Мјерило на прву верификацију подноси домаћи произвођач, увозник, дистрибутер, односно овлашћени заступник и други привредни субјект или физичко лице.

Периодична верификација мјерила

Члан 22.

(1) Периодичној верификацији подлијежу мјерила која су у употреби.

(2) Периодична верификација мјерила спроводи се према временским интервалима за одређену врсту мјерила, у складу са прописом из члана 7. став 3. овог закона.

(3) Мјерило на периодичну верификацију подноси власник, односно корисник мјерила прије истека периода верификације.

(4) Изузетно од става 3. овог члана, за периодичну верификацију комуналних мјерила одговорни су привредни субјекти регистровани за производњу или дистрибуцију или испоруку или снабдијевање електричне енергије, воде, гаса и топлотне енергије (у даљем тексту: давалац услуге), у складу с прописима којима се уређују ове области.

(5) Мјерила која су у употреби и за која нису издата рјешења о одобрењу типа, могу се користити до истека важења њихове периодичне верификације.

(6) Мјерила из става 5. овог члана не могу се поново верификовати послије истека важења њихове периодичне верификације.

(7) Власник, односно корисник мјерила, односно давалац услуге дужан је да мјерила из става 5. овог члана стави ван употребе послије истека важења њихове периодичне верификације.

Ванредна верификација мјерила

Члан 23.

(1) Ванредној верификацији подлијежу мјерила која су због квара, односно других техничких недостатака била ван употребе и на којима је извршена поправка или преправка, као и мјерила за која периодична верификација није извршена у прописаном року.

(2) Власник, односно корисник мјерила, односно давалац услуге дужан је да поднесе мјерило на ванредну верификацију.

Контролни преглед мјерила у употреби

Члан 24.

(1) У случају сумње у исправност верификованог мјерила, заинтересовано лице може контролни преглед мјерила и издавање извјештаја тражити од Завода.

(2) Контролни преглед из става 1. овог члана обавезно се тражи писменим захтјевом.

(3) Изузетно од става 1. овог члана, корисник мјерила (крајњи купац) може, у случају сумње у исправност комуналног мјерила, писаним захтјевом тражити од даваоца услуге да се изврши контролни преглед мјерила.

(4) У случају из става 3. овог члана, давалац услуге дужан је да изврши контролни преглед мјерила.

(5) Трошкове контролног прегледа мјерила сноси подносилац захтјева, ако верификовано мјерило са важећим жигом испуњава прописане метролошке захтјеве.

(6) Трошкове контролног прегледа мјерила сноси лице које је одговорно за верификацију мјерила, ако мјерило не испуњава прописане метролошке захтјеве.

(7) У случају из става 3. овог члана, ако се утврди да мјерило испуњава прописане метролошке захтјеве, давалац услуге има право надокнаде трошкова контролног прегледа од корисника мјерила.

(8) Завод има право да изврши контролни преглед верификованог мјерила, без обзира на то што није истекао рок на који је мјерило верификовано, у складу са планом надзора који доноси директор Завода.

Жигови

Члан 25.

(1) Вeрификaциoни жигови (у даљем тексту: жигови) су oзнaке кojе сe стaвљaју нa мjeрилo ради потврђивања испрaвнoсти мjeрилa и спречавања oдвajaња, пoмицaња, измjeнa или зaмjeнa пojeдиних сaстaвних eлeмeнaтa мjeрилa.

(2) Жигови које употребљавају Завод и овлашћена тијела приликом верификације мјерила у Републици Српској су републички жигови.

(3) Овлашћена тијела дужна су да искључиво користе републичке жигове за жигосање мјерила.

(4) Власници или корисници мјерила обавезни су да користе мјерила која су жигосана републичким жигом.

(5) Директор Завода, уз сагласност министра, доноси правилник којим се прописују врсте и облици републичких жигова који се употребљавају приликом верификације мјерила, као и облик и садржај цертификата о верификацији мјерила.

Престанак важења жига, односно цертификата о верификацији мјерила

Члан 26.

(1) Није дозвољено употребљавати мјерило чији је жиг, односно цертификат о верификацији мјерила престао да важи.

(2) Жиг на мјерилу, односно цертификат о верификацији мјерила престаје да важи ако је:

1) истекао рок на који је мјерило верификовано,

2) на мјерилу извршена преправка, односно поправка која може утицати на његове метролошке карактеристике,

3) мјерило оштећено на такав начин да је могло изгубити своје метролошке карактеристике,

4) жиг уништен, уклоњен, промијењен или на било који други начин оштећен,

5) мјерило промјеном мjеста уградње изгубило своје метролошке карактеристике.

(3) Престанком важења жига престаје да важи и цертификат о верификацији мјерила.

**ГЛАВА VI**

**ОВЛАШЋЕНА ТИЈЕЛА**

Услови за овлашћивање

Члан 27.

(1) Овлашћено тијело је привредни субјект који је у складу са овим законом овлашћен за обављање послова верификације мјерила.

(2) Привредни субјект који намјерава да обавља послове верификације мјерила обавезан је да испуњава услове:

1) стручне оспособљености запослених и других ангажованих лица,

2) просторија и опреме за рад,

3) обима верификације мјерила,

4) независности и непристрасности у односу на лица повезана са мјерилом које је предмет верификације,

5) поступања по приговорима на рад и донесене одлуке,

6) повјерљивости, односно чувања пословне тајне,

7) осигурања од одговорности за штету,

8) да има сједиште или организациону јединицу у Републици Српској.

(3) Услови из става 2. т. 1) до 7) овог члана потврђују се актом о акредитацији, који се прибавља у поступку акредитације код међународно признатог акредитационог тијела.

(4) Прије почетка обављања послова верификације мјерила ван сједишта, привредни субјект обавезан је да прибави акт о акредитацији и за организациону јединицу у којој ће се обављати ови послови.

(5) Директор Завода, уз сагласност министра, доноси правилник којим се прописују услови, поступак и начин давања овлашћења тијелима за верификацију мјерила, као и друга питања у вези са радом овлашћених тијела.

(6) Изузетно од става 2. овог члана, Влада може, ако је то у јавном интересу, донијети уредбу којом се утврђују услови и поступак за привремено овлашћивање привредних субјеката који не посједују акт о акредитацији.

Рјешење о овлашћивању

Члан 28.

(1) Привредни субјект који намјерава да обавља послове верификације мјерила обавезан је да прије почетка обављања послова верификације мјерила прибави рјешење о овлашћивању.

(2) Привредни субјект из става 1. овог члана подноси Заводу захтјев за овлашћивање, уз који прилаже потребну документацију према пропису којим се уређује поступак овлашћивања.

(3) Директор Завода доноси рјешење о овлашћивању ако тијело испуњава услове из члана 27. овог закона.

(4) Приликом доношења рјешења из става 3. овог члана сматра се да привредни субјект испуњава прописане услове за верификацију мјерила, ако је обим послова, прегледа и испитивања мјерила у цијелости обухваћен обимом послова садржаних у акту о акредитацији, који је привредни субјект прибавио у поступку акредитације.

(5) Рјешење из става 3. овог члана издаје се на период од три године, коначно је и против њега се може покренути управни спор.

(6) Овлашћено тијело подноси захтјев за обнављање важења рјешења из става 3. овог члана најкасније три мјесеца прије истека периода на који је рјешење издато.

(7) Овлашћено тијело може обављати послове верификације искључиво за мјерила која су обухваћена рјешењем о овлашћивању.

(8) Овлашћено тијело дужно је да обавља верификацију мјерила у складу са метролошким прописима.

(9) На питања која овим законом нису посебно уређена, а односе се на поступак доношења рјешења о овлашћивању, обнављању овлашћења, односно укидању овлашћења, примјењују се одредбе закона којим се уређује општи управни поступак.

(10) Трошкове поступка овлашћивања тијела за верификацију мјерила сноси подносилац захтјева, у складу са прописом којим се уређују висина и начин плаћања накнада за послове верификације мјерила.

(11) У случају да се рјешење из става 3. овог члана доноси за образовану лабораторију, његовим доношењем укида се рјешење о испуњавању услова за припрему мјерила, у дијелу који се односи на мјерила за која привредни субјект стиче овлашћење.

Суспензија и укидање рјешења о овлашћивању

Члан 29.

(1) Директор Завода доноси рјешење о суспензији или укидању овлашћења ако се приликом надзора утврди да је овлашћено тијело престало да испуњава прописане услове, као и у случају обављања послова верификације мјерила супротно одредбама овог закона и других прописа у области метрологије.

(2) Рјешење о суспензији доноси се ако је овлашћено тијело учинило једну од сљедећих неправилности:

1) верификовало мјерило које не посједује рјешење о одобрењу типа,

2) верификовало мјерило које није у складу са одобреним типом (преправљано мјерило),

3) обавило прву верификацију мјерила за које је истекло рјешење о одобрењу типа,

4) касни у достављању евиденције о верификованим мјерилима,

5) достави Заводу нетачне или непотпуне евиденције о верификованим мјерилима,

6) верификовало мјерила са еталонима који нису калибрисани,

7) не води записник о прегледу мјерила током верификације мјерила,

8) касни или не уплаћује у буџет износе, у складу са прописом којим се уређују висине накнаде за послове у области законске метрологије,

9) у прописаном року не достави Заводу промјене од значаја за верификацију мјерила.

(3) Прије доношења рјешења о суспензији овлашћено лице Завода може записнички да одреди рок за отклањање недостатака, највише до 15 дана.

(4) Максималан период трајања суспензије је шест мјесеци од дана доношења рјешења о суспензији.

(5) Током трајања суспензије овлашћеном тијелу није дозвољено да обавља послове верификације мјерила, те је дужно да достави Заводу све задужене а неупотријебљене жигове.

(6) Рјешење о овлашћивању укида се ако је овлашћено тијело учинило једну од сљедећих неправилности:

1) обављало послове верификације мјерила током трајања суспензије,

2) није отклонило утврђене неправилности до истека суспензије,

3) не врати Заводу све задужене а неупотријебљене жигове, осим у случају више силе,

4) издало републичке жигове другим особама које нису запослене у овлашћеном тијелу,

5) не користи прописане жигове у поступку верификације мјерила,

6) понови неправилност због које је раније било суспендовано.

(7) Рјешења из ст. 2. и 6. овог члана су коначна и против њих се може покренути управни спор.

(8) Овлашћено тијело којем је укинуто рјешење о овлашћивању не може поднијети нови захтјев за овлашћивање у року од двије године од дана правоснажности рјешења о укидању.

(9) Рјешење о овлашћивању престаје да важи по сили закона у сљедећим случајевима:

1) престанком важења акта о акредитацији или

2) утврђивањем престанка рада и брисањем овлашћеног тијела из евиденције органа код којег је регистровано,

3) истеком рока на који је овлашћење издато, ако се то овлашћење не обнови.

(10) Ако рјешење о овлашћивању престане да важи по основу из става 9. тачка 1) овог члана, нема временског ограничења за подношење новог захтјева за овлашћивање.

(11) Завод брише овлашћено тијело из регистра овлашћених тијела у случају укидања или престанка важења по сили закона рјешења о овлашћивању.

Евиденција о верификацији мјерила коју води овлашћено тијело

Члан 30.

(1) Овлашћено тијело дужно је да води евиденцију о верификацији мјерила, а која обавезно садржи:

1) име и презиме, адресу, односно пословно име и сједиште подносиоца захтјева за верификацију мјерила,

2) записник о прегледу мјерила,

3) датум извршене верификације мјерила,

4) име и презиме лица које жигоше мјерило,

5) употријебљене жигове, односно издате цертификате о верификацији мјерила.

(2) Овлашћено тијело дужно је да евиденцију из става 1. овог члана чува најмање двије године од дана истека рока верификације.

(3) Овлашћено тијело доставља Заводу податке из евиденције из става 1. овог члана најкасније до десетог у мјесецу за претходни мјесец.

(4) Садржај и образац евиденције из става 1. овог члана, као и начин вођења евиденције детаљније се уређује прописом из члана 27. став 5. овог закона.

Промјене у овлашћеном тијелу

Члан 31.

(1) Овлашћено тијело које престане да испуњава прописане услове дужно је да о томе, без одгађања, обавијести Завод, као и о свим промјенама које би могле утицати на испуњеност прописаних услова.

(2) Овлашћено тијело може да престане са обављањем послова верификације мјерила и прије истека периода на који је издато рјешење о овлашћивању.

(3) У случају из става 2. овог члана, овлашћено тијело дужно је да обавијести Завод најкасније 90 дана прије престанка обављања дјелатности.

**ГЛАВА VII**

**ОБРАЗОВАНЕ ЛАБОРАТОРИЈЕ**

Услови за образоване лабораторије

Члан 32.

(1) Образована лабораторија је привредни субјект који је у прописаном поступку испунио услове за обављање послова припреме мјерила за верификацију и у којима Завод врши верификацију мјерила.

(2) Привредни субјект који намјерава да обавља послове припреме мјерила за верификацију обавезан је да испуњава услове:

1) стручне оспособљености запослених и других ангажованих лица,

2) просторија и опреме за рад,

3) обима припреме мјерила,

4) начина вођења евиденције и чувања документације о припреми мјерила,

5) да има сједиште или организациону јединицу у Републици Српској.

(3) Директор Завода, уз сагласност министра, доноси правилник којим се прописују услови, начин и поступак оснивања лабораторија за припрему мјерила за верификацију, као и друга питања у вези са радом образованих лабораторија.

(4) Изузетно од става 1. овог члана, Завод, у сарадњи са Министарством, може другом правном лицу повјерити послове верификације мјерила у образованим лабораторијама.

(5) Завод, у сарадњи са Министарством, расписује и спроводи јавни конкурс за избор правног лица за обављање послова верификације мјерила у образованим лабораторијама.

(6) Правно лице из става 5. овог члана обавезно је да има сједиште или пословну јединицу у Републици Српској.

(7) Јавним конкурсом обавезно се утврђују организациони, кадровски, технички, материјални и други услови које треба да испуњавају правна лица за обављање послова верификације мјерила у образованим лабораторијама, документи којима се потврђује испуњеност услова, критеријуми за оцјењивање правних лица која поднесу пријаву на конкурс.

(8) Након спроведеног јавног конкурса, Завод, у сарадњи са Министарством, доноси одлуку о избору правног лица за обављање послова верификације мјерила у образованим лабораторијама.

(9) Завод и изабрано правно лице закључују уговор о повјеравању обављања послова верификације мјерила у образованим лабораторијама, а којим се уређују међусобна права и обавезе.

(10) Уговор из става 9. овог члана закључује се на период до 31. децембра 2030. године и обавезно садржи:

1) послове који су предмет уговора,

2) начин финансирања повјерених послова и расподјеле остварених прихода од њиховог обављања,

3) надзор над обављањем повјерених послова,

4) начин коришћења опреме Завода,

5) начин извјештавања и достављања документације о обављеним пословима верификације мјерила,

6) поступак измјене и допуне уговора,

7) начин рјешавања спорова,

8) начин престанка уговора.

Рјешење о испуњавању услова за припрему мјерила

Члан 33.

(1) Привредни субјект који намјерава да обавља послове припреме мјерила за верификацију обавезан је да прије почетка обављања ових послова прибави рјешење о испуњавању услова за припрему мјерила.

(2) Привредни субјект из става 1. овог члана подноси Заводу захтјев за обављање послова припреме мјерила, уз који прилаже потребну документацију према пропису којим се уређује поступак образовања лабораторија.

(3) Директор Завода доноси рјешење о испуњавању услова за припрему мјерила, ако субјект из става 1. овог члана испуњава услове из члана 32. овог закона.

(4) Рјешење из става 3. овог члана издаје се до 31. децембра 2030. године, коначно је и против њега се може покренути управни спор.

(5) Образована лабораторија може обављати послове припреме мјерила искључиво за мјерила која су обухваћена рјешењем из става 3. овог члана.

(6) Образована лабораторија дужна је да обавља послове припреме мјерила у складу са метролошким прописима.

(7) На питања која овим законом нису посебно уређена, а односе се на поступак доношења рјешења из става 3. овог члана, примјењују се одредбе закона којим се уређује општи управни поступак.

(8) Трошкове поступка образовања лабораторија за припрему мјерила за верификацију сноси субјект из става 1. овог члана, у складу са прописом којим се уређују висина и начин плаћања накнада за верификацију мјерила.

Евиденција коју води образована лабораторија

Члан 34.

(1) Образована лабораторија дужна је да води евиденцију, која обавезно садржи податке о:

1) имену и презимену, адреси, односно пословном имену и сједишту власника или корисника мјерила чије се мјерило припрема за верификацију,

2) датуму и мјесту извршеног прегледа мјерила**,**

3) записнику о прегледу мјерила**,**

4) захтјеву за верификацију мјерила.

(2) Образована лабораторија дужна је да евиденцију из става 1. овог члана чува најмање двије године од дана истека рока верификације.

(3) Образована лабораторија дужна је да Заводу достави податке из евиденције из става 1. овог члана, најкасније до десетог у мјесецу за претходни мјесец.

(4) Садржај и образац евиденције из става 1. овог члана, као и начин вођења евиденције детаљније се уређује прописом из члана 32. став 3. овог закона.

(5) Директор Завода укида рјешење о испуњавању услова за припрему мјерила ако образована лабораторија не достави Заводу податке из евиденције из става 1. овог члана за три узастопна мјесеца.

(6) Рјешење из става 5. овог члана је коначно и против њега се може покренути управни спор.

(7) Образована лабораторија којој је укинуто рјешење о испуњавању услова за припрему мјерила не може поднијети нови захтјев за обављање послова припреме мјерила у року од једне године од дана правоснажности рјешења о укидању.

Промјене у образованој лабораторији

Члан 35.

(1) Образована лабораторија обавезна је да обавијести Завод о свим промјенама у вези са пословањем, сједиштем или промјеном испуњености услова, и то у року од 15 дана од дана настанка промјене.

(2) Ако при вршењу надзора овлашћено лице Завода утврди да образована лабораторија не испуњава услове, директор Завода доноси рјешење којим се налаже отклањање утврђених недостатака у остављеном року.

(3) У случају да се недостаци не отклоне у року из става 2. овог члана, директор Завода доноси рјешење о забрани обављања дјелатности припреме мјерила у периоду до годину дана.

(4) Рјешења из ст. 2. и 3. овог члана коначна су и против њих се може покренути управни спор.

**ГЛАВА VIII**

**ПОТВРДА И УПОТРЕБА МЈЕРИЛА**

Потврда за увоз комуналних мјерила

Члан 36.

(1) Приликом увоза бројила електричне енергије, водомјера, гасомјера, мјерила која коригују запремину течности, односно гаса, коректоре и мјерила топлотне енергије, увозник је обавезан да код Завода прибави потврду о испуњавању метролошких захтјева.

(2) Директор Завода, уз сагласност министра, доноси правилник којим се прописују поступак издавања, садржај и образац потврде из става 1. овог члана, као и начин вођења евиденције издатих потврда.

Обавезе власника, односно корисника мјерила

Члан 37.

(1) Власник или корисник мјерила, односно давалац услуге дужан је да:

1) користи верификовано мјерило,

2) одржава мјерило на начин којим се обезбјеђује прописана тачност мјерења и у том смислу одговоран је за техничку исправност мјерила и тачност мјерних резултата,

3) употребљава мјерило у складу са његовом намјеном,

4) подноси на верификацију мјерило у складу са овим законом и прописима донесеним на основу овог закона,

5) за комунална мјерила води евиденцију у писаној форми о одржавању и верификацији мјерила у употреби, те на захтјев Завода достави податке из евиденције.

(2) Лица из става 1. овог члана дужна су да мјерило које више не употребљавају на видном мјесту означе ознаком: „МЈЕРИЛО НИЈЕ У УПОТРЕБИ“.

(3) Привредни субјекти дужни су да користе мјерила која су према одредбама овог закона и посебних прописа неопходна за обављање њихове дјелатности.

**ГЛАВА IХ**

**ПРЕТПАКОВАНИ ПРОИЗВОДИ**

Претпаковани производи

Члан 38.

(1) Претпаковани (претходно упаковани) производи су производи у одговарајућој амбалажи, који су паковани и затворени без присуства купца, а чију количину није могуће мијењати без отварања и оштећења амбалаже.

(2) Пакер је привредни субјект који пуни садржај производа у амбалажу, односно формира претпаковани производ прије његовог стављања на тржиште.

(3) Претпаковани производи могу се ставити на тржиште или складиштити са намјером стављања на тржиште када је њихова називна количина означена тачно, јасно и недвосмислено и када је њихова стварна количина у оквиру дозвољеног одступања од означене називне количине.

(4) Директор Завода, уз сагласност министра, доноси правилник којим се прописују метролошки захтјеви за количине претпакованих производа, дозвољена одступања стварних количина од означених називних количина, поступак испитивања претпакованих производа ради провјере испуњености метролошких захтјева, захтјеви за опрему која се користи у надзору количине претпакованих производа, знак и начин означавања претпакованих производа и начин обавјештавања Завода о обављању дјелатности претпаковања.

(5) Пакер, његов овлашћени заступник или увозник дужан је да:

1) обезбиједи спровођење прописаног поступка ради утврђивања усаглашености са прописаним метролошким захтјевима који су уређени у пропису из става 4. овог члана,

2) обезбиједи документацију којом се потврђује да претпаковани производи испуњавају прописане метролошке захтјеве који су уређени у пропису из става 4. овог члана,

3) стави надлежном органу на располагање документацију из тачке 2) овог става.

(6) Ако је претпаковани производ усаглашен са захтјевима уређеним у пропису из става 4. овог члана и послије документовања усаглашености количине претпакованог производа са прописаним захтјевима, пакер, његов овлашћени заступник или увозник може означити претпаковани производ знаком усаглашености.

(7) Пакер је дужан да у писаној форми обавијести Завод прије почетка обављања дјелатности претпаковања производа.

(8) Претпакованим производима, у смислу овог закона, не сматрају се бесплатни узорци који се као претходно упаковани производи користе у маркетингу и пружању услуга.

Ванредно испитивање усаглашености претпакованих производа

Члан 39.

Ванредно испитивање претпакованих производа, ради провјере усаглашености са прописаним захтјевима и одредбама овог закона, спроводи Завод на захтјев надлежног органа, физичког или правног лица.

Еталон запремине и мјерна боца

Члан 40.

(1) Еталон запремине који се, у смислу овог закона, користи за испитивање претпакованих производа потребно је да испуњава метролошка својства која омогућавају његову употребу као мјерила запремине.

(2) Директор Завода, уз сагласност министра, доноси правилник којим се прописују метролошки захтјеви за мјерне боце, допуштена одступања запремине, као и натписи и ознаке на боцама као мјерним посудама.

(3) Привредни субјект може ставити мјерну боцу на тржиште ако испуњава прописане метролошке захтјеве и која је обавезно означена прописаним ознакама и натписима.

(4) Мjерне боце које су намијењене за стављање на тржиште подлијежу статистичким провјерама испуњености прописаних метролошких захтјева, а које се врше узорковањем.

**ГЛАВА Х**

**ВАЖЕЊЕ СТРАНИХ ЗНАКОВА И ДОКУМЕНАТА**

Важење страних знакова и докумената

Члан 41.

У Републици Српској важе документи о одобрењу типа мјерила и акти о верификацији мјерила, односно жигови и други знаци усаглашености издати у иностранству, ако су издати у складу са закљученим међународним уговором, чији је потписник Република Српска, односно БиХ.

Признавање знакова и докумената

Члан 42.

(1) Изузетно од члана 41. овог закона, директор Завода може признати важење документа о одобрењу типа мјерила, акта о верификацији мјерила, односно жигова и других знакова усаглашености, ако су издати под условима који обезбјеђују испуњеност захтјева који су у Републици Српској прописани за та мјерила.

(2) Директор Завода, уз сагласност министра, доноси правилник којим се прописује начин признавања цертификата, докумената, аката, жигова и знакова усаглашености из става 1. овог члана, члана 15. став 4. и члана 16. став 13. овог закона.

**ГЛАВА ХI**

**ФИНАСИРАЊЕ ЗАВОДА И**

**НАКНАДЕ ЗА ПОСЛОВЕ У ОБЛАСТИ МЕТРОЛОГИЈЕ**

Финансирање Завода

Члан 43.

Завод се финансира из буџета Републике Српске и других извора, у складу са прописима.

Накнаде за послове у области законске метрологије

Члан 44.

(1) За спровођење поступака именовања и овлашћивања тијела, верификације мјерила, испитивања типа мјерила, испитивања претпакованих производа и мјерних боца ради провјере испуњености метролошких захтјева и других послова из области законске метрологије, којe спроводи Завод и друга тијела у складу са овим законом, плаћају се накнаде.

(2) Трошкове накнаде из става 1. овог члана сносе подносиоци захтјева, а који могу бити произвођачи, увозници, дистрибутери, овлашћени заступници, сервисери, власници и корисници мјерила.

(3) Влада доноси уредбу којом се прописују висина, начин плаћања и расподјела накнада из става 1. овог члана.

**ГЛАВА ХII**

**НАДЗОР**

Надзор над примјеном Закона

Члан 45.

(1) Управни надзор над спровођењем одредаба овог закона и прописа донесених на основу њега врше Министарство и Завод.

(2) Метролошки надзор, који подразумијева непосредни инспекцијски преглед над спровођењем овог закона и прописа донесених на основу њега, врши Завод и тржишна инспекција.

Метролошки надзор

Члан 46.

(1) Метролошки надзор је надзор којим се провјерава испуњеност услова у погледу:

1) производње, промета, увоза, уградње, употребе, одржавања и поправке мјерила стављених на тржиште и употребу,

2) тачности количина назначених и садржаних у претпакованим производима,

3) употребе законских мјерних јединица,

4) рада именованих тијела,

5) рада овлашћених тијела,

6) рада образованих лабораторија,

7) других захтјева прописаних овим законом и подзаконским актима.

(2) Завод обавља метролошки надзор према плану метролошког надзора, а посредством лица овлашћених за вршење овог надзора.

(3) Директор Завода доноси план метролошког надзора, а који може бити редовни и ванредни.

(4) Лице из става 2. овог члана обавезно је да има службену легитимацију, којом доказује својство овлашћеног лица, идентитет и овлашћење, а која се предочава субјекту надзора прије почетка метролошког надзора.

(5) Директор Завода, уз сагласност министра, доноси правилник којим се прописује поступак и начин вршења метролошког надзора од овлашћених лица Завода, као и образац и садржину службене легитимације и начин вођења евиденције о издатим службеним легитимацијама.

(6) Субјект метролошког надзора обавезан је да лицу овлашћеном за вршење метролошког надзора дозволи и омогући несметано вршење метролошког надзора, да даје обавјештења и ставља на увид документе, односно податке који су потребни за вршење надзора, те обезбиједи услове неопходне за несметан рад и утврђивање чињеничног стања.

(7) Тржишна инспекција, у складу са овим законом, обавља надзор над мјерилима која су стављена на тржиште и употребу посредством тржишних инспектора Републичке управе за инспекцијске послове и тржишних инспектора јединица локалне самоуправе.

(8) Завод има обавезу и овлашћење да у вршењу метролошког надзора:

1) предлаже превентивне мјере с циљем спречавања повреде закона и других прописа,

2) прегледа пословне просторије и остале објекте у којима се обављају послови из става 1. овог члана,

3) прегледа опште и појединачне акте, евиденције, пословну и другу документацију која је од значаја за вршење метролошког надзора,

4) утврђује идентитет лица, као и друге чињенице и околности које су од интереса за вршење метролошког надзора,

5) узима у поступак поднеске грађана, привредних субјеката, институција и других организација и о свом поступању обавјештава подносиоца поднеска,

6) узима изјаве од одговорних и других лица у поступку метролошког надзора,

7) сачини записник о резултатима метролошког надзора,

8) донесе рјешење након извршеног метролошког надзора,

9) предузима и друге радње и мјере за које је овлашћен овим законом.

(9) Ако се приликом вршења метролошког надзора утврди да су прекршене одредбе овог закона или прописа донесених на основу њега, Завод има обавезу и овлашћење да:

1) нареди предузимање одговарајућих мјера и радњи ради отклањања утврђених неправилности или недостатака у року који одреди,

2) нареди да се достави потребна документација и подаци у року који одреди,

3) нареди принудно отварање објекта ради вршења метролошког надзора,

4) нареди забрану обављања дјелатности оцјењивања усаглашености мјерила, верификације мјерила и послова припреме мјерила за верификацију,

5) поднесе захтјев за покретање прекршајног поступка,

6) изда прекршајни налог,

7) поднесе извјештај надлежном органу за учињено кривично дјело,

8) предузме друге мјере и радње за које је овим законом и другим прописом овлашћен.

Надзор над мјерилима

Члан 47.

(1) У вршењу метролошког надзора из члана 46. став 1. тачка 1) овог закона, овлашћено лице Завода има права и дужности да провјерава да ли:

1) произвођач мјерила спроводи прописани поступак оцјењивања усаглашености мјерила,

2) је мјерило које је стављено на тржиште усаглашено са прописаним захтјевима,

3) је усаглашеност мјерила са прописаним захтјевима оцијењена према прописаном поступку и да ли је мјерило означено у складу са прописима,

4) мјерило прати прописани документ о усаглашености и друга прописана документација,

5) мјерило које је у употреби испуњава услове прописане овим законом и другим прописима донесеним на основу овог закона,

6) лица која уграђују, постављају или користе мјерило то обављају на начин којим се обезбјеђује прописана тачност мјерења,

7) лице које употребљава мјерило, то мјерило одржава у техничком стању које обезбјеђује тачност мјерења и да ли води евиденцију о његовом одржавању и верификацији,

8) је спроведена прва, односно периодична верификација мјерила,

9) је на мјерилу које је у употреби престао да важи жиг, односно цертификат о верификацији мјерила,

10) је након поправке или преправке извршена ванредна верификација мјерила,

11) привредни субјект користи мјерила која су према одредбама овог закона и посебних прописа неопходна за обављање његове дјелатности,

12) мјерила или субјекти надзора испуњавају друге захтјеве прописане овим законом и прописима донесеним на основу њега.

(2) Ако се у вршењу метролошког надзора из става 1. овог члана утврди да мјерило не испуњава прописане захтјеве, овлашћено лице Завода може записнички наложити отклањање утврђених неправилности и недостатака у одређеном року и мјерило означити као неисправно.

(3) Директор Завода може донијети рјешење о привременој забрани стављања на тржиште, односно употребу мјерила до отклањања утврђених неправилности, уз одређивање рока за њихово отклањање.

(4) Ако се неправилности из става 2. овог члана не отклоне у остављеном року, директор Завода доноси рјешење о повлачењу мјерила са тржишта, односно забрани употребе мјерила.

(5) Рјешења из ст. 3. и 4. овог члана коначна су и против њих се може покренути управни спор.

(6) Метролошки надзор над мјерилима, који обавља тржишна инспекција, односи се на послове и овлашћења из става 1. тачка 9) овог члана.

(7) У случају да се приликом вршења метролошког надзора из става 6. овог члана утврди да мјерило нема исправан жиг или важећи цертификат о верификацији мјерила, тржишни инспектор доноси рјешење којим се привремено забрањује стављање на тржиште, односно употреба мјерила и одређује рок за отклањање неправилности.

(8) Рок из става 7. овог члана не може бити дужи од 15 дана.

(9) Тржишни инспектор доставља Заводу копију рјешења из става 7. овог члана без одгађања.

(10) Ако се неправилности из става 7. овог члана не отклоне у остављеном року, тржишни инспектор о овој чињеници писаним путем обавјештава Завод.

(11) Након достављања обавјештења из става 10. овог члана, директор Завода доноси рјешење о повлачењу мјерила са тржишта, односно забрани употребе мјерила.

(12) Рјешење из става 11. овог члана коначно је и против њега се може покренути управни спор.

Надзор над претпакованим производима

Члан 48.

(1) У вршењу метролошког надзора из члана 46. став 1. тачка 2) овог закона, овлашћено лице Завода има права и дужности да провјерава да ли:

1) је на претпакованом производу који је стављен на тржиште називна количина тачно, јасно и недвосмислено означена,

2) стварна количина претпакованих производа одступа од називне количине,

3) су претпаковани производи означени знаком усаглашености на прописани начин,

4) мјерна боца која је стављена на тржиште испуњава прописане метролошке захтјеве и да ли је означена прописаним ознакама и натписима,

5) претпаковани производи или субјекти надзора испуњавају друге захтјеве прописане овим законом и прописима донесеним на основу њега.

(2) Ако се у вршењу метролошког надзора из става 1. овог члана утврди да претпаковани производ, односно мјерна боца одступа од прописаних захтјева, да нема одговарајуће ознаке количине или да стварна количина није у границама дозвољеног одступања од назначене количине, директор Завода на основу записника овлашћеног лица доноси рјешење којим се забрањује њихова продаја, а власник претпакованих производа дужан је да их поново претпакује.

(3) Рјешење из става 2. овог члана коначно је и против њега може се покренути управни спор.

Надзор над мјерним јединицама

Члан 49.

Ако се у вршењу метролошког надзора из члана 46. став 1. тачка 3) овог закона утврди да се законске мјерне јединице употребљавају у супротности са прописом којим се уређују мјерне јединице, овлашћено лице Завода, односно тржишни инспектор записнички налаже отклањање утврђених неправилности и недостатака у одређеном року, ако је то могуће.

Надзор над радом именованих и овлашћених тијела, те образованих лабораторија

Члан 50.

У вршењу метролошког надзора из члана 46. став 1. т. 4) до 6) овог закона, овлашћено лице Завода има права и дужности да провјерава да ли:

1) именовано тијело, овлашћено тијело или образована лабораторија испуњава прописане услове,

2) је именовано тијело, овлашћено тијело или образована лабораторија обавијестила Завод о промјенама које могу утицати на испуњеност прописаних услова,

3) овлашћено тијело обавља верификацију мјерила према прописаном поступку и у складу са метролошким захтјевима,

4) овлашћено тијело води евиденцију о верификованим мјерилима,

5) овлашћено тијело или образована лабораторија за преглед мјерила које верификује употребљава калибрисане радне еталоне, односно цертификоване референтне материјале,

6) именовано тијело, овлашћено тијело или образована лабораторија чува документацију на прописани начин и у прописаним роковима,

7) именовано тијело обавља оцјењивање усаглашености према прописаном поступку,

8) је именовано тијело након спроведеног поступка оцјењивања усаглашености издало прописани документ о усаглашености,

9) образована лабораторија води евиденцију о прегледаним мјерилима,

10) лице које врши жигосање мјерила ради у складу са овим законом,

11) субјекти надзора обављају и друге послове у складу са овим законом и прописима донесеним на основу њега.

**ГЛАВА ХIII**

**КАЗНЕНЕ ОДРЕДБЕ**

Новчане казне за привредне субјекте и физичка лица

Члан 51.

(1) Новчаном казном од 1.000 КМ до 5.000 КМ казниће се за прекршај правно лице, ако:

1) не употребљава мјерне јединице које су прописане уредбом којом се уређују мјерне јединице (члан 6),

2) не остварује или не чува или не одржава проглашени републички еталон или не осигура дисеминацију вриједности мјерне јединице према нижим нивоима за дату област мјерења (члан 10. став 4),

3) не спроведе поступак оцјене усаглашености мјерила, односно не означи мјерило у складу са прописима или не обезбиједи пратеће документе за мјерила (члан 14. став 1),

4) не поднесе мјерило на прву верификацију (члан 21. став 3),

5) не поднесе мјерило на периодичну верификацију (члан 22. ст. 3. и 4),

6) не стави ван употребе мјерило за које није издато рјешење о одобрењу типа, послије истека важења његове периодичне верификације (члан 22. став 7),

7) не поднесе мјерило на ванредну верификацију (члан 23. став 2),

8) не поднесе мјерило на контролни преглед (члан 24. став 4),

9) користи мјерила која нису жигосана републичким жигом (члан 25. став 4),

10) користи мјерило чији је жиг, односно цертификат о верификацији мјерила престао да важи (члан 26. став 1),

11) не прибави потврду о испуњавању метролошких захтјева (члан 36. став 1),

12) користи неверификовано мјерило (члан 37. став 1. тачка 1),

13) не одржава мјерило на начин којим се обезбјеђује прописана тачност мјерења (члан 37. став 1. тачка 2),

14) не употребљава мјерило у складу са његовом намјеном (члан 37. став 1. тачка 3),

15) не води евиденцију у писаној форми о одржавању и верификацији мјерила у употреби (члан 37. став 1. тачка 5),

16) не означи мјерило које није у употреби прописаном ознаком (члан 37. став 2),

17) не користи мјерила која су према одредбама овог закона и посебних прописа неопходна за обављање његове дјелатности (члан 37. став 3),

18) стави на тржиште или складишти претпаковане производе чија количина није у оквиру дозвољеног одступања (члан 38. став 3),

19) не обезбиједи спровођење прописаног поступка за утврђивање усаглашености претпакованих производа или не обезбиједи документацију којом се потврђује да претпаковани производи испуњавају прописане метролошке захтјеве или ту документацију не стави на располагање надлежном органу (члан 38. став 5),

20) претпаковане производе, који нису усаглашени са прописаним захтјевима, означи знаком усаглашености (члан 38. став 6),

21) не обавијести Завод прије почињања обављања дјелатности претпаковања производа (члан 38. став 7),

22) стави на тржиште мјерну боцу која не испуњава прописане метролошке захтјеве или која није означена прописаним ознакама и натписима (члан 40. став 3).

(2) За прекршај из става 1. овог члана казниће се и предузетник, новчаном казном од 500 КМ до 2.500 КМ.

(3) За прекршај из става 1. овог члана казниће се и одговорно лице у правном лицу, новчаном казном од 200 КМ до 1.000 КМ.

(4) За прекршај из става 1. т. 4) до 14) овог члана казниће се и физичко лице, новчаном казном од 100 КМ до 500 КМ.

(5) За прекршај из става 1. т. 11) до 14) овог члана може се уз казну изрећи и заштитна мјера одузимања мјерила, чијом је употребом начињен прекршај.

Новчане казне за именовано тијело

Члан 52.

(1) Новчаном казном од 1.000 КМ до 5.000 КМ казниће се за прекршај именовано тијело, ако:

1) не прибави акт о акредитацији и за пословну јединицу прије почетка обављања послова оцјењивања усаглашености мјерила ван сједишта (члан 17. став 4),

2) спроводи оцјењивање усаглашености без рјешења о именовању (члан 18. став 1),

3) обавља послове оцјењивања усаглашености за мјерила која нису обухваћена рјешењем о именовању (члан 18. став 7).

(2) За прекршај из става 1. овог члана казниће се и одговорно лице у именованом тијелу, новчаном казном од 500 КМ до 2.500 КМ.

Новчане казне за овлашћено тијело

Члан 53.

(1) Новчаном казном од 1.000 КМ до 5.000 КМ казниће се за прекршај овлашћено тијело, ако:

1) верификује мјерило без претходно спроведеног прегледа, односно верификује мјерило које нема одобрен тип мјерила (члан 20. став 6),

2) не изда цертификат о верификацији за жигосано мјерило (члан 20. став 7),

3) не користи републичке жигове за жигосање мјерила (члан 25. став 3),

4) не прибави акт о акредитацији и за организациону јединицу прије почетка обављања послова верификације мјерила ван сједишта (члан 27. став 4),

5) обавља верификацију мјерила без рјешења о овлашћивању (члан 28. став 1),

6) обавља верификацију мјерила за мјерила која нису обухваћена рјешењем о овлашћивању (члан 28. став 7),

7) обавља верификацију мјерила супротно метролошким прописима (члан 28. став 8),

8) евиденција о верификацији мјерила не садржи обавезне податке (члан 30. став 1),

9) евиденцију о верификацији мјерила не чува у прописаном року (члан 30. став 2),

10) податке из евиденције о верификацији мјерила не достави Заводу (члан 30. став 3),

11) не обавијести Завод о промјенама које могу утицати на рад овлашћеног тијела, као и ако престане да испуњава услове за верификацију мјерила (члан 31. став 1),

12) престане са радом без обавјештавања Завода у прописаном року (члан 31. став 3).

(2) За прекршај из става 1. овог члана казниће се и одговорно лице овлашћеног тијела, новчаном казном од 500 КМ до 2.500 КМ.

(3) За прекршај из става 1. тачка 1) овог члана, новчаном казном од 100 КМ до 500 КМ, казниће се запослени који је у име овлашћеног тијела или Завода непосредно радио на верификацији мјерила.

Новчане казне за образовану лабораторију

Члан 54.

(1) Новчаном казном од 500 КМ до 2.500 КМ казниће се за прекршај образована лабораторија, ако:

1) спроводи припрему мјерила без рјешења о испуњавању услова за припрему мјерила (члан 33. став 1),

2) обавља послове припреме мјерила за мјерила која нису обухваћена рјешењем о испуњавању услова за припрему мјерила (члан 33. став 5),

3) обавља послове припреме мјерила супротно метролошким прописима (члан 33. став 6),

4) евиденција о припреми мјерила не садржи обавезне податке (члан 34. став 1),

5) евиденцију о припреми мјерила не чува у прописаном року (члан 34. став 2),

6) податке из евиденције о припреми мјерила не достави Заводу (члан 34. став 3),

7) не обавијести Завод, у прописаном року, о промјенама које могу утицати на рад образоване лабораторије (члан 35. став 1).

(2) За прекршај из става 1. овог члана казниће се одговорно лице у образованој лабораторији, новчаном казном од 200 КМ до 1.000 КМ.

Новчане казне за спречавање и ометање метролошког надзора

Члан 55.

(1) Новчаном казном од 1.000 КМ до 5.000 КМ казниће се за прекршај правно лице ако не дозволи или не омогући вршење метролошког надзора или не пружи обавјештења и не стави на увид исправе, односно податке који су потребни за вршење надзора или не обезбиједи услове неопходне за несметан рад и утврђивање чињеничног стања (члан 46. став 6).

(2) За прекршај из става 1. овог члана казниће се и предузетник, новчаном казном од 500 КМ до 2.500 КМ.

(3) За прекршај из става 1. овог члана казниће се и одговорно лице у правном лицу, новчаном казном од 300 КМ до 1.500 КМ.

(4) За прекршај из става 1. овог члана казниће се и физичко лице, новчаном казном од 200 КМ до 1.000 КМ.

**ГЛАВА XIV**

**ПРЕЛАЗНЕ И ЗАВРШНЕ ОДРЕДБЕ**

Рад образованих лабораторија

Члан 56.

Образоване лабораторије које обављају послове припреме мјерила на основу раније важећих закона из области метрологије, могу ове послове обављати до истека важења рјешења о испуњености услова за припрему мјерила, а најкасније до 31. децембра 2030. године.

Окончање раније започетих поступака

Члан 57.

Поступци почети прије ступања на снагу овог закона окончаће се по одредбама Закона о метрологији у Републици Српској („Службени гласник Републике Српске“, бр. 33/16 и 18/20).

Раније издати цертификати, акта и жигови

Члан 58.

Документи о одобрењу типа мјерила, акти о верификацији мјерила, жигови и други документи издати до дана ступања на снагу овог закона остају на снази до истека рока на који су издата.

Доношење подзаконских аката

Члан 59.

(1) Влада ће у року од шест мјесеци од дана ступања на снагу овог закона донијети:

1) Уредбу о мјерним јединицама у Републици Српској (члан 6. став 2),

2) Уредбу о накнадама за обављање верификације мјерила и других послова из области метрологије (члан 44. став 3).

(2) Директор Завода ће, уз сагласност министра, у року од годину дана од ступања на снагу овог закона донијети сљедеће подзаконске акте:

1) Правилник о врстама мјерила за која је обавезна верификација (члан 7. став 3),

2) Правилник о републичким еталонима (члан 10. став 5),

3) Правилник о поступку и начину испитивања типа мјерила (члан 16. став 12),

4) Правилник о поступку и начину именовања тијела за оцјењивање усаглашености мјерила (члан 18. став 9),

5) Правилник о верификацији мјерила (члан 20. став 11),

6) Правилник о врстама и облицима жигова за верификацију мјерила (члан 25. став 5),

7) Правилник о поступку овлашћивања тијела за верификацију мјерила (члан 27. став 5. и члан 30. став 4),

8) Правилник о поступку оснивања лабораторија за припрему мјерила (члан 32. став 3. и члан 34. став 4),

9) Правилник о поступку издавања потврда за увоз мјерила (члан 36. став 2),

10) Правилник о претпакованим производима (члан 38. став 4),

11) Правилник о мјерним боцама (члан 40. став 2),

12) Правилник о поступку признавања докумената, жигова и знакова усаглашености (члан 42. став 2),

13) Правилник о вршењу метролошког надзора (члан 46. став 5).

(3) До доношења подзаконских аката из ст. 1. и 2. овог члана примјењиваће се подзаконски акти који су важили до дана ступања на снагу овог закона, ако нису са њим у супротности.

Престанак важења претходног закона

Члан 60.

Ступањем на снагу овог закона престаје да важи Закон о метрологији у Републици Српској („Службени гласник Републике Српске“, бр. 33/16 и 18/20).

Ступање на снагу Закона

Члан 61.

Овај закон ступа на снагу наредног дана од дана објављивања у „Службеном гласнику Републике Српске“.

Број: 02/1-021-1310/22 ПРЕДСЈЕДНИК

Датум: 28. децембра 2022. године НАРОДНЕ СКУПШТИНЕ

Др Ненад Стевандић